ალფრედო დი სტეფანო

ალფრედო დი სტეფანო ლაულიე (; დ. 4 ივლისი, 1926, ბუენოს-აირესი, არგენტინა — გ. 7 ივლისი, 2014, მადრიდი, ესპანეთი) — არგენტინელი ფეხბურთელი და მწვრთნელი. იცავდა „რივერ პლეიტის“, „ურაკანის“, „მილიონარიოსის“, მადრიდის „რეალის“, „ესპანიოლის“, არგენტინის, კოლუმბიისა და ესპანეთის ეროვნულ ნაკრებთა ღირსებას. ითვლება ყველა დროის ერთ-ერთ უდიდეს ფეხბურთელად.Alfredo Di Stéfano, football player By John Kennedy. დი სტეფანომ საფუძველი ჩაუყარა თანამედროვე მრავალფუნქციური ფეხბურთელის კონცეფციას, რომელსაც მოედანზე ერთდროულად რამდენიმე ამოცანის შესრულება შეუძლია.კარიერა ფრაზებში: ალფრედო დი სტეფანოალფრედო დი სტეფანო: 20 ფაქტი

ადრეული წლები და კარიერის დასაწყისი
ალფრედო დი სტეფანო 1926 წლის 4 ივლისს დაიბადა ბუენოს-აირესში, არგენტინაში. ფეხბურთით დაინტერესდა ბავშვობიდან და კარიერა დაიწყო „რივერ პლეიტში“, სადაც 1945 წელს დებიუტი ჰქონდა. თუმცა, საკმარისი სათამაშო დროის არქონის გამო, 1946 წელს იჯარით გაუშვეს „ურაკანში“, სადაც თავი მაღალი კლასის ფორვარდად წარმოაჩინა.Football Legend Alfredo Di Stéfano: The Journey of „The Blonde Arrow“

წარმატება სამხრეთ ამერიკაში
1947 წელს დი სტეფანო „რივერ პლეიტში“ დაბრუნდა და გუნდთან ერთად არგენტინის ჩემპიონატი მოიგო.Argentina 1947 by Osvaldo Gorgazzi at RSSSF.com 

1949 წელს კოლუმბიურ „მილიონარიოსს“ შეუერთდა, სადაც გუნდის ლიდერი გახდა და კოლუმბიის ლიგაში არაერთი ტიტული მოიგო. „მილიონარიოსის“ მაისურით ყველა ტურნირზე 292 მატჩი ჩაატარა და 269 გოლი გაიტანა. ამ პერიოდის განმავლობაში მან შეიძინა გამოცდილება და ჩამოყალიბდა უნივერსალურ ფეხბურთელად, რომელსაც ნებისმიერ პოზიციაზე შეეძლო თამაში.

 მადრიდის „რეალში“
1953 წელს დი სტეფანო მადრიდის „რეალმა“ გაიფორმა, რაც კლუბისთვის ისტორიული მოვლენა გახდა. მისი მოსვლით მადრიდული გრანდი დომინანტ ძალად იქცა ევროპულ ფეხბურთში. 1956–1960 წლებში გუნდმა ზედიზედ ხუთჯერ ევროპის ჩემპიონთა თასი მოიგო, სადაც დი სტეფანო ლიდერის როლს ასრულებდა. იგი გამორჩეული იყო არა მხოლოდ ბომბარდირობით, არამედ ტაქტიკური მომზადებით, მოედნის ხედვით და საგოლე პასებით.

ალფრედო დი სტეფანოს კარიერის პიკი მადრიდის „რეალში“ კლუბის ყველაზე წარმატებულ ეპოქას დაემთხვა, როდესაც ის თამაშობდა ევროპის საუკეთესო ფეხბურთელებთან ერთად. მისი თანაგუნდელები იყვნენ ფერენც პუშკაში, ფრანსისკო ხენტო, ხოსე სანტამარია, რაიმონ კოპა, მიგელ მუნიოსი, ამანსიო ამარო, მარსელო კამპო და სხვ.

„ესპანიოლში“
1964 წელს დი სტეფანო მადრიდის „რეალიდან“ წავიდა და კარიერის ბოლო წლები „ესპანიოლში“ გაატარა, სადაც 1966 წელს კარიერა დაასრულა.

სამწვრთნელო კარიერა
ალფრედო დი სტეფანომ, სათამაშო კარიერის დასრულების შემდეგ მწვრთნელობა დაიწყო. მიუხედავად იმისა, რომ მისი სამწვრთნელო კარიერა სათამაშო კარიერას ბევრად ჩამოუვარდება, დი სტეფანო მაინც გახდა მნიშვნელოვანი ფიგურა სხვადასხვა კლუბებში, განსაკუთრებით ესპანეთსა და არგენტინაში.

დი სტეფანომ სამწვრთნელო კარიერა ესპანურ „ელჩეში“ დაიწყო. მისი ხელმძღვანელობით კლუბმა შეძლო ლა ლიგაში ადგილის შენარჩუნება და თავი გამოიჩინა როგორც ახალგაზრდა მწვრთნელმა, რომელსაც შემტევი ფეხბურთი უყვარდა. 

სამშობლოში დაბრუნების შემდეგ „ბოკა ხუნიორსი“ გაწვრთნა და უკვე პირველივე სეზონში არგენტინის ჩემპიონი გახდა. ეს მისი პირველი ტიტული იყო მწვრთნელის რანგში. ამის შემდეგ დი სტეფანომ „ვალენსიას“ ესპანეთის ჩემპიონობა მოუტანა 1970–71 წლებში, რაც კლუბისთვის დიდი წარმატება იყო. მისი გუნდი დაცვაზე ორიენტირებული იყო, თუმცა საჭირო დროს ეფექტურად იყენებდა შეტევით პოტენციალს.

1980 წელს „ვალენსიასთან“ ერთად ევროპის თასების მფლობელთა თასის მოგება დი სტეფანოს ერთ-ერთი ყველაზე მნიშვნელოვანი წარმატება იყო მწვრთნელის რანგში.

1982–84 და 1990–91 წლებში დი სტეფანო მადრიდის „რეალს“ ედგა სათავეში.Analysing Alfredo Di Stefano, the manager მისი ხელმძღვანელობით კლუბმა 1990 წელს ესპანეთის სუპერთასი მოიპოვა, როდესაც იოჰან კრუიფის მიერ გაწვრთნილი „ბარსელონა“ ორი მატჩის ჯამში, ანგარიშით 5–1 დაამარცხა.Spain Super Cup 1990 (Supercopa de España 1990)

 თამაშის სტილი და შეფასებები 
დი სტეფანო მრავალმხრივი და უნივერსალური მოთამაშე იყო. მიუხედავად იმისა, რომ თავდაპირველად ფორვარდად მოიაზრებოდა, მას შეეძლო თითქმის ყველა პოზიციაზე თამაში. მისი განსაკუთრებული ნიჭი იყო მოედნის ხედვა და თამაშის კონტროლი, რაც იმ პერიოდისთვის იშვიათი თვისება იყო თავდამსხმელებისთვის. გააჩნდა ბრწყინვალე დრიბლინგი, პასი და დარტყმის სიზუსტე. ხშირად ასრულებდა ცენტრალური ნახევარმცველის ფუნქციას, აკავშირებდა დაცვას და შეტევას.In-depth analysis: Alfredo Di Stéfano

დი სტეფანო გამოირჩეოდა ტაქტიკური სიღრმითა და თამაშის წაკითხვის უნარით. ის ყოველთვის ერთი ნაბიჯით წინ იყო მეტოქეებზე და ეს თვისება დაეხმარა  მადრიდის „რეალს“ დამოუკიდებელი სტილის ჩამოყალიბებაში, სადაც შეტევა იწყებოდა დაცვის ხაზიდან. შეეძლო მეტოქის ტაქტიკური გეგმების ამოცნობა და მყისიერი ადაპტაცია. შესანიშნავად იყენებდა თამაშის სივრცეს, რაც რთულად გასანეიტრალებელს ხდიდა. შესანიშნავად გრძნობდა თამაშის ტემპის მართვის ხელოვნებას. გამოირჩეოდა განსაკუთრებული ფიზიკური მომზადებითა და გამძლეობით, სისწრაფითა და მოქნილობით. მაშინ, როდესაც ბევრი ფეხბურთელი მხოლოდ შეტევაში ან დაცვაში იყო ძლიერი, დი სტეფანო მოედნის მთელ სიგრძეზე მოქმედებდა.

ფეხბურთის ისტორიაში ძალიან ცოტა მოთამაშეა, რომელიც ალფრედო დი სტეფანოს დონის გავლენას მოახდენდა თამაშის სტილზე და ფეხბურთის განვითარებაზე. მისი უნიკალური მრავალმხრივობა, ფიზიკური გამძლეობა, ტაქტიკური ინტელექტი და ტექნიკური ოსტატობა მას გამორჩეულ ფიგურად აქცევდა.Alfredo Di Stefano: The most influential footballer ever

იოჰან კრუიფი: „დი სტეფანო იყო პირველი სრულყოფილი ფეხბურთელი, რომლის თამაშიც ოდესმე მინახავს. ის იყო გუნდური ფეხბურთის იდეალური განმასახიერებელი.“

ფრანც ბეკენბაუერი: „მიუხედავად იმისა, რომ პელე და მარადონა უდიდესი ფეხბურთელები იყვნენ, დი სტეფანო სრულიად განსხვავებული კლასი იყო. ის ერთადერთი იყო, ვინც რეალურად თამაშობდა მთელი მოედნის მასშტაბით.“

ეუსებიო: „დი სტეფანო იყო ჩემი პირველი შთაგონება, ადამიანი, რომელიც მთელ თამაშს აკონტროლებდა და ყველას სჯობნიდა.“

ფაქტები
1957 და 1959 წლებში დი სტეფანო ფრანს ფუტბოლმა ევროპის საუკეთესო ფეხბურთელად დაასახელა და ოქროს ბურთი გადასცა. 1989 წელს ფრანგულმა გამოცემამ ფორვარდი შესანიშნავი კარიერისთვის სპეციალური ოქროს ბურთით დააჯილდოვა.

1994 წელს ალფრედო დი სტეფანო ფიფას პრეზიდენტის სპციალური პრიზით დაჯილდოვდა, 2010 წლის 18 თებერვალს კი უეფას პრეზიდენტის სპეციალური პრემიით.

2000 წლის 5 ნოემბერს ალფრედო დი სტეფანო მადრიდის „რეალის“ საპატიო პრეზიდენტად აირჩიეს.

2003 წლის ნოემბერში, უეფას 50 წლის იუბილესთან დაკავშირებით, ევროპის ყველა ქვეყანამ ბოლო 50 წლის საუკეთესო ფეხბურთელი დაასახელა. ესპანეთის ფეხბურთის ფედერაციამ ასეთად ალფრედო დი სტეფანო აღიარა.

ალფრედო დი სტეფანო ამ დროისთვის მეხუთე საუკეთესო ბომბარდირია ესპანეთის უმაღლესი დივიზიონის ისტორიაში. ის არის მადრიდის „რეალის“ ყველა დროის მეორე საუკეთესო ბომბარდირი 216 გოლით 282 მატჩში, 1953 წლიდან 1964 წლამდე და „ელ კლასიკოს“ ისტორიაში მეორე საუკეთესო ბომბარდირი.Alfredo Di Stéfano: Football Legend

დი სტეფანოს მეტსახელად „La Saeta Rubia“ () შეარქვეს, მისი თმის ფერის, დომინაციის უნარის, დიდი გამძლეობის, ტაქტიკური მოქნილობისა და ხედვის გამო, რომელსაც შეეძლო ყველგან, მოედნის ნებისმიერ მონაკვეთსა და პოზიციაზე ეთამაშა.

მიღწევები
 საკლუბო 
  რივერ პლეიტი
 არგენტინის პრიმერა დივიზიონი: 1945, 1947
 ალდაოს თასი: 1947 
  მილიონარიოსი
 კოლუმბიის საფეხბურთო ჩემპიონატი: 1949, 1951, 1952
 კოლუმბიის საფეხბურთო თასი: 1953
  რეალ მადრიდი
 ესპანეთის პრიმერა დივიზიონი: 1953–54, 1954–55, 1956–57, 1957–58, 1960–61, 1961–62, 1962–63, 1963–64
 ესპანეთის საფეხბურთო თასი: 1962
 ევროპის ჩემპიონთა თასი: 1955–56, 1956–57, 1957–58, 1958–59, 1959–60
 საკონტინენტთაშორისო თასი: 1960

 სანაკრებო 
  არგენტინა
 სამხრეთ ამერიკის ჩემპიონი: 1947
 ინდივიდუალური 
 არგენტინის პრიმერა დივიზიონის საუკეთესო ბომბარდირი: 1947  
 კოლუმბიის საფეხბურთო ჩემპიონატის საუკეთესო ბომბარდირი: 1951, 1952
 ესპანეთის პრიმერა დივიზიონის საუკეთესო ბომბარდირი: 1954, 1956, 1957, 1958, 1959
 ევროპის ჩემპიონთა თასის საუკეთესო ბომბარდირი: 1958, 1962
 ესპანეთის საუკეთესო ფეხბურთელი: 1957, 1959, 1960, 1964
 ევროპის საუკეთესო ფეხბურთელის ოქროს ბურთის მფლობელი: 1957, 1959
 XX საუკუნის ევროპის საუკეთესო ფეხბურთელის ოქროს ბურთის მფლობელი: 1989
 XX საუკუნის მადრიდის „რეალის“ საუკეთესო ფეხბურთელი: 2002
 XX საუკუნის 100 საუკეთესო ფეხბურთელი Placar-ის ვერსიით: 1999 Placar's 100 Craques do Século.
 ყველა დროის 100 უდიდესი ფეხბურთელი World Soccer-ის ვერსიით: 1999
 ფიფა-ს ასეული (FIFA 100): 2004The FIFA 100. theguardian.com.Pele's list of the greatest. news.bbc.co.uk.Pelé's Choice of 125 Living Players. RSSSF.Fifa names greatest list. news.bbc.co.uk.FIFA 100 – list of the 125 greatest living footballers in 2004 created by Pelé
 უეფა-ს საიუბილეო ჯილდო – ესპანეთის ოქროს ფეხბურთელი: 2004 UEFA Jubilee Awards – Golden Player of Spain: 2004.
 Golden Foot-ის ჯილდო (ნომინაციაში ფეხბურთის ლეგენდა): 2004 Golden Foot: 2004, as football legend.
 უეფა-ს საპრეზიდენტო ჯილდო: 2007 UEFA President's Award: 2007.
 ყველა დროის უდიდესი თერთმეტეულის წევრი World Soccer-ის ვერსიით: 2013 World Soccer Greatest XI of all time: 2013.
 ფეხბურთის ისტორიისა და სტატისტიკის საერთაშორისო ფედერაციის ლეგენდა IFFHS Legends.

ლიტერატურა

პერიოდიკა  



რესურსები ინტერნეტში

 ალფრედო დი სტეფანო — დიდი რუსული ენციკლოპედია
 ალფრედო დი სტეფანო — ენციკლოპედია ბრიტანიკა
 ალფრედო დი სტეფანო — კატალანური დიდი ენციკლოპედია
 ალფრედო დი სტეფანო — კინოფილმების ინტერნეტ-მონაცემთა ბაზა
 ალფრედო დი სტეფანო — Notable Names Database
 ალფრედო დი სტეფანო — Munzinger 

  თემატური საიტები
  AFS · FIFA.com · National Football Teams.com · WorldFootball.net 
  ვიდეო
  Was Alfredo Di Stefano Really THAT Good? · Alfredo di Stefano Best Skills & Goals 

 კომენტარები 

სქოლიო

კატეგორია:დაბადებული 4 ივლისი
კატეგორია:დაბადებული 1926
კატეგორია:გარდაცვლილი 7 ივლისი
კატეგორია:გარდაცვლილი 2014
კატეგორია:ოქროს ბურთის მფლობელები
კატეგორია:იტალიელი არგენტინელები
კატეგორია:ფრანგი არგენტინელები
კატეგორია:არგენტინელი ფეხბურთელები
კატეგორია:კოლომბიელი ფეხბურთელები
კატეგორია:ესპანელი ფეხბურთელები
კატეგორია:პიჩიჩის ჯილდოს მფლობელები
კატეგორია:არგენტინის პრიმერა დივიზიონის ფეხბურთელები
კატეგორია:რივერ პლეიტის ფეხბურთელები
კატეგორია:ფიფას 100-ეული
კატეგორია:ურაკანის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:მადრიდის რეალის ფეხბურთელები
კატეგორია:ესპანიოლის ფეხბურთელები
კატეგორია:არგენტინის ნაკრების ფეხბურთელები
კატეგორია:ესპანეთის ნაკრების ფეხბურთელები
კატეგორია:1962 წლის მსოფლიო საფეხბურთო ჩემპიონატის ფეხბურთელები
კატეგორია:არგენტინელი ფეხბურთის მწვრთნელები
კატეგორია:რივერ პლეიტის მწვრთნელები
კატეგორია:ესპანელი ფეხბურთის მწვრთნელები
კატეგორია:ესპანეთის პრიმერა დივიზიონის მწვრთნელები
კატეგორია:ელჩეს მწვრთნელები
კატეგორია:ვალენსიის მწვრთნელები
კატეგორია:რაიო ვალიეკანოს მწვრთნელები
კატეგორია:მადრიდის რეალის მწვრთნელები
კატეგორია:კოპა ამერიკის გამარჯვებული ფეხბურთელები
კატეგორია:უეფას ჩემპიონთა ლიგის საუკეთესო ბომბარდირები
კატეგორია:ბუენოს-აირესში დაბადებულები